Source: http://pisarpartners.sk/index.html
Timestamp: 2019-02-22 05:49:34+00:00

Document:
Pisár & Partners | Advokátska kancelária
Pisár & Partners
Advokátska kancelária Pisár & Partners bola od svojho vzniku , budovaná ako tím odborníkov, ktorí poskytujú erudované právne služby a to nie len vo všeobecných odvetviach práva (pracovné, obchodné, trestné,správne...), ale aj v tých špecifických, ako je právo daňové, medzinárodné, ale aj právo ústavné. Pracovný tím ktorý particupuje na právnych službách tvoria odborníci z rôznych oblastí práva, ktorí sa uvedenému odvetviu dlhodobo venovali, či už v súkromnom sektore, ale aj v štátnej správe. K ďalšej particupujúcej tímovej zložke patria externí poradcovia zo špecializovaných odvetví a odborov ako sú lekári, stavební inžinieri, audítori, daňoví poradcovia o pod. Uvedené skutočnosti umožňujú poskytovať Advokátskej kancelárii Pisár & Partners komplexné a nadštandardné služby s prihliadnutím na individuálne potreby našich klientov. Jedným z cieľov nášho tímu pri poskytovaní právnych služieb je byť čo najbližšie našim klientom, a poskytnutú dôveru oplácame profesionálnym a korektným poskytovaním právnych služieb podopretým vysokou odbornosťou a dlhoročnými skúsenosťami.
„Legis interpretatio legis vim obtinet“ – výklad zákona naberá silu zákona
Obchodné právo predstavuje súhrn právnych noriem upravujúcich právne postavenie podnikateľov a vzťahy, do ktorých podnikatelia navzájom vstupujú pri uskutočňovaní podnikateľskej činnosti. Obchodné právo je osobitná časť súkromného práva.Najvyšším prameňom obchodného práva na Slovesnku je Obchodný zákonník zákon č.513/1991Zb.,
V oblasti obchodného práva poskytujeme komplexné právne služby pre obchodné spoločnosti súvisiace so zakladaním, transformáciou alebo ich zánikom. Realizujeme poradenstvo v procesoch partnerships & mergers & acquisitions, nastavujeme ochranu know-how. V súvislosti s postavenm Slovenskej republiky ako riadneho člena medzinárodného spoločenstva –Európskej únie, poskytujeme komplexný servis služieb výkladu nariadení, smerníc ,ale aj iných právnych aktov súvisiacich so zakladaním Európskeho družstva, Európskej spoločnosti a iných spoločností zameraných na prepojenie spoločného obchodného prietoru.
V oblasti práva Advokátska kancelária Pisár & Partners ďalej vykonáva:
• Náhrada škody a vydanie bezdôvodného obohatenia (žaloby, zastupovanie),
• Odstúpenie od zmluvy (poradenstvo, zastupovanie) podľa Obchodného zákonníka,
• Vypracovanie obchodných zmlúv a odborné konzultácie k obsahu zmlúv podľa Obchodného zákonníka (kúpna zmluva, zmluva o dielo, licenčná zmluva, úverová zmluva, mandátne zmluvy, prepravné zmluvy, o obchodnom zastúpení, o tichom spoločenstve, a iné),
• Ochrana obchodného mena a obchodného tajomstva (žaloby o zdržanie sa konania, o odstránenie závadného stavu, vydanie bezdôvodného obohatenia, náhrady škody, zastupovanie poradenstvo) podľa Obchodného zákonníka,
• zastupovanie podnikateľov v súdnych sporoch, na štátnych úradoch a aj vo verejných tendroch, v konaní o nekalej súťaži, v konkurznom a reštrukturalizačnom konaní,
„Neminem leadere“ – nikomu neškodiť. Zásada vyjadrujúca skutočnosť, že každý by sa mal správať tak, aby nerušil práva iného.“
Občianske právo predstavuje právne odvetvie, ktoré všeobecne upravuje majetkové vzťahy a s nimi súvisiace osobné a osobnomajetkové vzťahy, pričom subjekty týchto vzťahov majú v právnej rovine rovnaké postavenie. Účastníkmi uvedených občianskoprávnych vzťahov sú fyzické osoby a právnické osoby, účastníkom však môže byť aj štát. Všeobecnú právnu úpravu zakotvuje Občiansky zákonník zákon č. 40/1964 Zb. , Ústava SR zákon č. 460/1992 Zb., ale aj Civilný sporový poriadok , zákon č.160/2015 Z.z., a Civilný mimosporový poriadok , zákon č.161/2015 Z.z.
V oblasti občianskeho práva poskytuje Advokátska kancelária Pisár & Partners nasledovné služby:
• zastupovanie fyzických osôb a právnických osôb
• zrušenie a vyporiadanie podielového spoluvlastníctva
• zrušenie a vysporiadanie bezpodielového spoluvlastníctva manželov (BSM)
• prevody vlastníckeho práva k nehnuteľnostiam a hnuteľným veciam (kúpne zmluvy, darovacie, zámenné a iné),
• autorizácia zmluvy advokátom - autorizujeme zmluvy o prevodoch nehnuteľností (kúpna, darovacia, zámenná, o vyporiadaní spoluvlastníctva)
• zabezpečenie záväzkov - záložné zmluvy, ručenie, zabezpečovací prevod práva a iné podľa občianskeho práva
• neplatnosť právnych úkonov (jednostranných (napr. neplatnosť výpovede, závetu, vydedenia), dvojstranných (zmluva, dohoda))
• zodpovednosť za škodu a bezdôvodné obohatenie (žaloby, zastupovanie) podľa občianskeho práva
• vypracovanie zmlúv podľa Občianskeho zákonníka (zmluvy o budúcej zmluve, kúpne, darovacie, zámenné, o dielo, o pôžičke, o výpožičke, nájomné, príkazné, o preprave, sprostredkovateľské, a iné)
• susedské spory (pozemky, nehnuteľnosti, hnuteľné veci a iné) a ochrana vlastníckeho práva
• vydržanie nehnuteľnosti, hnuteľných vecí (žaloby, zastupovanie)
• ochrana osobnosti (žaloby o upustenie od neoprávnených zásahov, odstránenie následkov, o náhradu nemajetkovej ujmy v peniazoch)
• postúpenie pohľadávok, prevzatie dlhu, pristúpenie k záväzku, odkupovanie pohľadávok podľa občianskeho práva, riešenie exekučných konaní
„Iustitia nemini neganda“ – spravodlivosť nemá byť nikomu odopretá.
Pracovné právo je odvetvím práva, ktoré upravuje pracovné vzťahy, v ktorých zamestnávateľ používa pracovnú silu občana.Základným kódexom je Zákonník práce –zákon č. 311/2001 Z.z. novelizovaný na súčasne pomery, ktorý upravuje otázky pracovného pomeru, jeho vznik , zánik, podmienky v práci (pracovný poriadok, prac. disciplína, prac. čas, dovolenka), mzdu a odmeňovanie ako aj zodpovednosť zamestnanca a zodpovednosť za škodu.
V oblasti pracovného práva Advokátska kancelária Pisár & Partners poskytuje:
• vypracovanie pracovných zmlúv a dohôd o prácach vykonávaných mimo pracovného pomeru podľa pracovného práva,
• vypracovanie právnych dokumentov týkajúcich sa skončenie pracovného pomeru (dohoda, výpoveď, okamžité skončenie pracovného pomeru, skončenie v skúšobnej dobe),
• zastupovanie v súdnom konaní v súvislosti s neplatným skončením pracovného pomeru podľa pracovného práva,
• právne zastupovanie v konaní o zodpovednosť za škodu pri pracovných úrazoch a chorobách z povolania v pracovnom práve,
• poradenstvo v oblasti sociálneho zabezpečenia a zdravotného poistenia,
• vypracovanie vnútorných smerníc upravujúcich práva a povinnosti zamestnancov,
„Rodičovstvo chápané ako mimoriadne poslanie muža a ženy.“ - Zákon o rodine
Rodinné právo nie je osobitným právnym odvetvím. Patrí do systému všeobecného súkromného práva, teda do občianskeho práva. Čo sa týka právnej úpravy tá je opäť rozložená do niekoľkých prameňov, pričom tým ťažiskovým je zákon 36/2005 Z.z, -Zákon o rodine. Samozrejme subsidiárne, teda podporne, je používaný občiansky zákonník a to v zmysle ustanovenia § 110 zákona o rodine ktorý ustanovuje, že ustanovenia Občianskeho zákonníku sa použijú, ak zákon o rodinne neustanovuje inak. Zákon o rodine teda upravuje vzťahy, ako aj práva a povinnosti medzi rodičmi, deťmi, medzi manželmi, a ďalšími členmi rodiny, ktoré vznikajú priamo zo zákona, majú povahu nynútiteľnosti a nepremlčateľnosti.
V oblasti rodinného práva Advokátska kancelária Pisár & Partners poskytuje nasledovné portfólio služieb:
• Zabezpečenie zastupovania pri rozvode, úpravu styku s maloletým a výživné, jeho zvýšenie ako aj zníženie,
• výživné rodičov k deťom, výživné detí k rodičom, výživné medzi ostatnými príbuznými, výživné na manželku / manžela, príspevok na výživu rozvedeného
manžela, príspevok na výživu a úhradu niektorých nákladov nevydatej matke podľa rodinného práva • vysporiadanií bezpodielového spoluvlastníctva manželov
• vypracovanií testamentov a vydedenia
• ochrane majetku, aby sa nedostal do nesprávnych rúk
• predmanželské zmluvy
„Neminem leadere“ – nikomu neškodit. Tato zásada znamená, že by sa každý mal správať tak, aby nerušil právo iného.
Legislatíva na národnej, ale i medzinárodnej úrovni zabezpečuje určité zákonné štandardy, ktoré majú za úlohu chráni spotrebiteľa-ako slabší článok v postavení v právnych vzťahoch , do ktorých vstupujú s poskytovateľmi služieb. Bohužiaľ s mnohokrát stáva, že poskytovatelia tovarov a služieb využívajú toto slabšie postavenie v svoj prospech čomu sa súčasná legislatíva snaží aktívne a spravodlivo zabrániť. Právnu úpravu ochrany spotreboteľa zabezpečuje predovšetkým zákon č. 40/1964 Zb., Občiansky zákonník v znení neskorších predpisov a zákon č. 250/2007 Z. z. o ochrane spotrebiteľa v znení neskorších predpisov (ďalej len „zákon o ochrane spotrebiteľa").
V zmysle zákona o ochrane spotrebiteľa má spotrebiteľ právo na výrobky a služby v bežnej kvalite, uplatnenie reklamácie, náhradu škody, vzdelávanie, informácie, ochranu svojho zdravia, bezpečnosti a ekonomických záujmov a na podávanie podnetov a sťažností orgánom dozoru a kontroly a obci pri porušení zákonom priznaných práv spotrebiteľa. Občiansky zákonník vo svojich ustanoveniach zakazuje neprijateľné podmienky, t.j. ustanovenia, ktoré spôsobujú značnú nerovnováhu v právach a povinnostiach zmluvných strán v neprospech spotrebiteľa v spotrebiteľských zmluvách.
V uvedom kontexte právnych služieb Advokátska kancelária Pisár & Partners zabezpečuje:
• ochranu pred nekalými praktikami, neprimeranými úrokmi a poplatkami spojenými so spotrebiteľskými úvermi
• podávanie žalôb na ochranu práv spotrebiteľa
• zastupovanie v súdnych konaniach
• ochranu pred nezákonnou exekúciou
• právne poradenstvo pri uzatváraní zmlúv
„Suum cuique tribuere“ – dať každému, čo je jeho
Dedičké právo je majetkovým právom, nakoľko majetkový obsah dedenia vyjadruje základnú spoločenskú funkciu a význam dedičského práva, tak v objektívnom, ako aj subjektívnom zmysle slova.Samotný pojem –dedenie, znamená prechod práv a povinností fyzickej osoby z dôvodu jej smrti (mortis causa) na iné subjekty a označuje sa ako „dedičská postupnosť“ (dedičská sukcesia).Základný právny rámec ochrany dedčského práva v prvom rade vytvára Ústava SR. V zmysle čl. 20 Ústavy SR , ktorý uvádza, že každý má právo vlastniť majetok a dedenie sa zaručuje. Čo sa týka základného pramena dedičského práva , predstavuje ho v hmotnoprávnej rovine Občiansky zákonník a to vo svojej siedmej časti (§ 460 až 487) pod názvom „Dedenie“..
V rámci dedičksého konania Advokátska kancelária Pisár & Partners poskytuje komplexné právne služby v rámci ktorých realizuje:
• poradenstvo v oblasti dedičského práva, príprava na dedičské konanie,
• konzultácie vo veci vypracovania závetu, vypracovanie listiny o vydedení,
• zastupovanie v súdnom konaní o neplatnosť závetu a neplatnosť vydedenia, o zaradení aktív a pasív do dedičstva
• vypracovanie dohôd medzi dedičmi
• ochrana oprávneného dediča – zastupovanie v konaní
• zastupovanie v dedičskom konaní pred notárom (súdnym komisárom)
„Ignorantia iuris non excusat“ – neznalost zákona neospravedlňuje
Znalosť problematiky verejnej správy a jej jednotlivých zložiek tvorí základný a neodmysliteľný rámec vedomostí nielen členov právnickej obce, ale aj všetkých občanov Slovenskej republiky. Správne právo tvorí osobitné odvetvie slovenského verejného práva, ktoré zahŕňa verejnoprávne normy upravujúce organizáciu a činnosť verejnej správy, vrátane administratívnoprávnych vzťahov, ktoré vznikajú medzi správnymi orgánmi a fyzickými osobami, právnickými osobami a medzi správnymi orgánmi navzájom. Predmet správneho práva je tvorený verejnou správou, ktorej základnými zložkami sú štátna správa, územná a záujmová samospráva a tzv. ostatná verejná správa, ktorú prevažne vykonávajú verejnoprávne korporácie.
Problematiku správneho práva upravuje prioritne Záko č. 71/1967 Zb. Medzi ďalšie zákonné úpravy patrí zákon č. 162/1995 Z.z. Katastrálny zákon, č. 563/2009 Zb. Daňový poriadok, zákon č. 372/1990 Zb. o priestupkoch, alebo aj zákon č. 199/2004 Z.z. colný zákon. Pre uvedenú oblasť práva je určený špecializovaný tím odborníkov, ktorí v oblasti správneho práva aktívne pracovali, čo poskytuje záruku tej najvyššej profesionality v zastupovaní a právnom poradenstve.
V správnom práve advokátska kancelária poskytuje služby:
• právne poradenstvo v oblasti správneho práva
• zastupovanie v katastrálnom konaní podľa, zastupovanie v daňovom konaní a v konaní pred daňovými úradmi podľa daňových zákonov
• zastupovanie v stavebnom konaní, pred orgánmi životného prostredia
• zastupovanie v priestupkovom konaní
• zastupovanie pred colnými úradmi ale aj inými orgánmi akmi sú napríklad. obecný úrad, mestský úrad, krajský úrad a i.
• zastupovanie v rámci správneho súdnictva pri preskúmaní právoplatných rozhodnutí správnych orgánov, v konaniach o nečinnosti správnych orgánov,ako aj v konaniach o ochrane pred nezákonným zásahom orgánov verejnej správy do práv a povinností
„Nullum crimen, nulla poena, nullus processus criminalis sine lege“ – uváda , že nie je zločinu, nie je viny, pokiaľ tak neustanový samotný zákon a len podľa neho sa môže konať v trestnom konaní Táto zásada zaisťuje právnu istotu obvineného“
Trestné právo je zaradené medzi odvetvia verejného práva, ktoré chráni významné spoločenské vzťahy pred protiprávnym konaním tým, že určuje, čo je trestný čin, stanovuje podmienky trestnej zodpovednosti a aj beztrestnosti, druhy sankcií, spôsob ich ukladania a výkonu.V samotnom trestnom konaní sa rozhoduje o vine a treste, kde aj malé chybné rozhodnutie dokáže zmeniť do značnej mieri život človeka.
Po platnosti a účinnosti zákona z roku 2016, konkrétne zákona 91/2016 Z.z., sa trestné stíhanie rozšírilo okrem fyzickým osôb aj na osoby právnické. Prameňom trestného práva je Ústava Slovenskej republiky, zákon č. 460/1992 Zb. v znení neskorších predpisov, ktorá v článku 49 uvádza- „Len zákon ustanoví, ktoré konanie je trestným činom a aký trest, prípadne iné ujmy na právach alebo majetku možno uložiť za jeho spáchanie.“ Medzi ďalšie pramene patria aj medzinárodné zmluvy, právne akty Európskych spoločenstiev Európskej únie, rozhodnutia prezidenta Slovenskej republiky o amnestii, nálezy Ústavného súdu a Zákony. Čo sa týka zákonov, trestné právo hmotné je je upravené Trestným zákonom č. 300/2005 Z. z. v znení neskorších predpisov a trestné právo procesné upravuje Trestný poriadok č. 301/2005 Z. z. v znení neskorších predpisov. Advokátska kancelária Pisár & Partners disponuje tímom špecialistov, ktorý majú dlhoročné skúsenosti z oblasti trestného práva, či už ako advokáti alebo špecialisti z oblasti štátnej správy, v ktorej pôsobili. Vďaka uvedenému dokážeme pripraviť analýzu silných a slabých stránok procesnej a právnej pozície Vás ako aj Vašich dôkazov a dokonalú stratégiu Vášho následného zastupovania.
V danej oblasti zabezpečujeme nasledovné služby:
• zastupovanie obvineného a obžalovaného obhajcom v trestnom konaní,
• žiadosť o podmienečné prepustenie odsúdeného, žiadosť o milosť, žiadosť o zahladenie odsúdenia, žiadosť o rozhodnutie o osvedčení,
• vypracovanie a podanie trestných oznámení, návrhov, žiadostí, sťažností, odvolaní, dovolaní, návrhov na obnovu konania, návrhov na mimoriadne dovolanie advokátom,
• zastupovanie poškodeného (poškodených) advokátom v trestnom konaní podľa Trestného poriadku, uplatňovanie škody,
• zastupovanie v konaní o odškodňovanie obetí násilných trestných činov podľa
• právne konzultácie a poradenstvo,
• poradenstvo v oblasti implementácie preventývnych opatrení, ktoré predchádzajú možnosti trestnoprávnej zodpovednosti, fyzických ala aj právnických osôb,
• podanie odvolaní, sťažností a iných opravných prostriedkov voči rozhodnutiam orgánov činných v trestnom konaní a súdov,
„Iustitia nemini neganda“ – spravodlivosť nemá byťnikomu odopretá čo znamená, že každý má právo, aby bola o jeho veci po práve rozhodnuté
O ústavných sťažnostiach fyzických a právnických osôb rozhoduje Ústavný súd Slovenskej republiky (ďalej len „ústavný súd"), ako nezávislý súdny orgán ochrany, ktorý koná a rozhoduje v zmysle čl. 127 ods. 1 Ústavy Slovenskej republiky (ďalej aj „ústava") a to v prípade ak oprávnené subjekty namietajú porušenie svojich základných práv alebo slobôd, alebo ľudských práv a základných slobôd vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd.
Konanie o sťažnostiach fyzických osôb a právnických osôb v zmysle uvedeného článku ústavy je upravené v § 49 až § 56 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov. V uvedenom kontexte je podstatné, že ustanovením § 20 ods. 2 zákona o ústavnom súde, obligatórne zaväzuje sťažovateľa resp. aktívne legitimovanú osobu, aby bola zastúpená pred ústavným súdom advokátom.
Advokátska kancelária Pisár & Partners pripraví za Vás kvalifikovanú ústavnú sťažnosť, zároveň Vám pomôžeme zistiť, či vo Vašom prípade ide o porušenie ústavných práv a či je ústavná sťažnosť opodstatnená. Pokiaľ pripadá do úvahy podanie ústavnej sťažnosti teda pokiaľ boli zistené porušenia Vašich práv advokátska kancelária Pisár & Partners pripraví ústavnú sťažnosť a zastupovanie nielen pred Ústavným súdom ale aj Európskym súdom pre ľudské práva v Štrasburgu. Do úvahy ako porušenie práv patria napríklad neodôvodnené zásahy do práv osoby, poprípade nezákonné prieťahy v súdnych konaniach a podobne.
„Omne principium grave“ - zanmená, že každý začiatok je ťažký.
Startup (tiež start up, start-up, startup company) je pojem označujúci novo vznikajúci projekt či začínajúci podnik, ktorý je inovačný a má veľký potenciál rastu. Pojem sa stal veľmi používaný v priebehu rozvoja dot-com spoločností, v súčasnej dobe je používaný pre rôzne technologické projekty v rôznych odvetviach (energetika, biotechnológie, informačné technológie) s vysokým potenciálom rastu.
Napriek vyššie uvedenému citátu Advokátska kancelária Pisár & Partners zabezpečí Váš plynulý a „hladký“ nástup do podnikateľsého prostredia, s komplexným právnym poradenstvom pri začatí podnikania, vrátane výberu najvhodnejšej právnej formy, právnej pomoci a zastupovania pri získaní všetkých potrebných licencií, s vypracovaním právnej analýzy konkrétneho odvetvia a nastavenia optimálnej organizácie začínajúceho podniku.
„Suum cuique tribuere“ – dať každému čo jeho je
V popredí našich služieb, ako už z názvu vyplýva, je riešenie vymáhania pohľadávok právnických osôb, ale aj fyzických osôb v rámci SR aj mimo nej. Systém vymáhania pohľadávok je v našej spoločnosti členený v dvoch úrovniach, kde v prvej pôsobíme na uhradenie pohľadávky mimosúdnym vymáhaním a v prípadoch zlyhania nástrojov mimosúdneho vymáhania Vám pomôžeme rozhodnúť sa, na základe našich informácií, ktoré sme získali o dlžníkovi, či sa Vám oplatí vynaložiť náklady na súdne konanie a zároveň budete mať v rukách dôkaz, že ste sa pokúšali pred žalobou na súd o zmier mimosúdnou cestou. V oblasti pohľadávok advokátska kancelária Pisár & Partners ďalej poskytuje:
• prenájom loga resp. doplnenie textácie Vašej faktúry o logo našej spoločnosti, čím urobíte prvý krok a dáte svojim obchodným partnerom na vedomie, že Vám záleží na dodržaní termínu splatnosti Vašich faktúr.
• monitoring obchodných partnerov v rámci ktorého sa zameriavame na evidenciu žalôb podaných voči Vášmu obchodnému partnerovi
• preverovanie alebo tzv. screening ktorý Vám ponúka podrobnú analýzu finančnej situácie, bonitu a celkovú reputáciu obchodného partnera. Podrobne preskúmavame podnikateľskú históriu Vašich budúcich obchodných partnerov alebo dlžníkov a to z internej databázy našej spoločnosti, ako aj z niekoľkých databázových spoločností.
• zmluvy a školenia – v rámci tejto sekcie služieb Vám podľa požiadavky ponúkame vypracovanie Zmluvnej agendy obsahujúcej neštandardné nástroje zabezpečenia Vašich pohľadávok, ako aj systém školenia Vašich zamestnancov s cieľom naučiť ich ako správne pracovať s pohľadávkami, ako predchádzať ich vzniku, ako nastaviť časovú os práce s pohľadávkami a podobne.
„Ne bis in idem“ – o tej istej veci nesmie byť dvakrát rozhodované
Vstupom Slovenskej republiky do Európskeho priestoru sme sa zároveň, ako členský štát, zaviazali rešpektovať právne normy Európskej únie, čo je upravené v Ústave Slovenskej republiky -čl. 7, ktorý v ods. 2 pojednáva , že Slovenská republika môže medzinárodnou zmluvou, ktorá bola ratifikovaná a vyhlásená spôsobom ustanoveným zákonom, alebo na základe takej zmluvy prenies výkon časti svojich práv na Európske spoločenstvá a Európsku úniu. Právne záväzné akty Európskych spoločenstiev a Európskej únie majú prednos pred zákonmi Slovenskej republiky.
Prevzatie právne záväzných aktov, ktoré vyžadujú implementáciu, sa vykoná zákonom alebo nariadením vlády poda čl. 120 ods. 2. V uvedenom kontexte Vám Advokátska kancelária Pisár & Partners poskytne komplexné služby z oblasti Medzinárodného práva súkromného i verejného. V uvedenom kontexte Vám zabezpečíme erudovanú orientáciu v Medzinárodných zmluvách, Medzinárodnom obchodnom práve, Morskom práve, ale aj zastupovania pred Európskym súdom pre ľudsé práva i orientáciu v Európskej Judikatúre.
Prečítajte si naše najnovšie články
Priestupky a priestupkové konanie- 1.časť
Každý z nás sa už určite aspoň raz stretol s protiprávnym konaním, ku ktorému bolo nutné privolať policajnú hliadku...
Priestupky a priestupkové konanie- 2.časť
...najčastejšie priestupky, ktoré spadajú do príslušnosti Okresných úradov, konkrétne pod odbor Všeobecnej vnútornej správy.
V súčasnosti sa do povedomia ľudí opäť dostáva úprava takzvaných susedských vzťahov.
V prípade, že máte záujem o naše služby napíšte nám na stanislav.pisar@gmail.com
Alebo nám volajte +421 908 913 423
2018 © PISÁR & PARTNERS

References: § 110
 čl. 20
 súd 
 čl. 127
 § 49
 § 56
 § 20
 súd 
 čl. 120